Kamu bisa jelasin ke aku soal Revolusi Romania dalam bahasa melayu?

Revolusi Romania () merupakan suatu tempoh rusuhan awam di Romania pada Disember 1989, di mana tahun ini turut berlakunya revolusi-revolusi lain yang bersifat sama di negara yang berjiranan. Pergolakan ini bermula di Timișoara lalu kemudiannya tersebar ke seluruh negara Romania sehinggalah ia berakhir dengan perbicaraan dan hukuman mati terhadap Setiausaha Am Parti Komunis Romania, Nicolae Ceaușescu, serta isterinya Elena, menamatkan pemerintahan komunis di negara tersebut selama 42 tahun. Ia juga merupakan suatu kejadian menggulingkan pemerintah Komunis yang terakhir dalam sebuah negara Pakatan Warsaw sewaktu peristiwa pada tahun 1989, serta satu-satunya tindakan penggulingan yang bersifat ganas.